Երկրորդ խնդիրը պետական համակարգի բարեփոխումներն են: Մենք ստացել ենք պետական համակարգ, որը կառավարման խնդիրների զգալի մասը չի կարողանում իրականացնել: Օրինակ` Գյումրիի իրավիճակը, որտեղ դժգոհության մեծ ալիք բարձրացավ: Դա մասամբ գալիս է նրանից, որ վերջին հինգ տարիների ընթացքում և դրան նախորդող տարիներին մենք անընդհատ խոսում ենք, որ աղետի գոտին մեզ համար գերապատվություն է, որ պետք է հաղթահարել և այլն, բայց չենք անում, որովհետև չենք կարողանում անել, որովհետև չունենք պետական մեքենա, որը կարողանա հստակ ձևակերպել Գյումրիի խնդիրները, լուծման մոդելներ առաջարկել, հետո իրականացնել: Արդյունքում զարմանալի չէ, որ մենք ունենք նման իրավիճակ, երբ բնակչությունը դժգոհ է, քանի որ չի տեսնում պետության իրական գործողությունները, որոնք իրավիճակը լավացնում են: Դա երկրորդ շատ կարևոր քայլն է. պետական բարեփոխումները կբերեն նրան, որ պետական համակարգը դառնա էֆեկտիվ: